title: Εκτελεστικός κανονισμός (ΕΕ) 2015/1326 του Συμβουλίου, της 31ης Ιουλίου 2015, για την εφαρμογή του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία

text:
               1.8.2015

               EL

               Επίσημη Εφημερίδα της Ευρωπαϊκής Ένωσης

               L 206/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1326 ΤΟΥ ΣΥΜΒΟΥΛΊΟΥ
   της 31ης Ιουλίου 2015
   για την εφαρμογή του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (1), και ιδίως το άρθρο 8α παράγραφοι 1 και 3,
   Εκτιμώντας τα ακόλουθα:

               (1)

               Στις 18 Μαΐου 2006 το Συμβούλιο εξέδωσε τον κανονισμό (ΕΚ) αριθ. 765/2006, που αφορά περιοριστικά μέτρα όσον αφορά τη Λευκορωσία.

               (2)

               Το Συμβούλιο κρίνει ότι 24 πρόσωπα θα πρέπει να διαγραφούν από τον κατάλογο των προσώπων, οντοτήτων και φορέων που υπόκεινται στα περιοριστικά μέτρα του παραρτήματος I του κανονισμού (ΕΚ) αριθ. 765/2006.

               (3)

               Το παράρτημα I του κανονισμού (ΕΚ) αριθ. 765/2006 θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 765/2006 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 31 Ιουλίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 134 της 20.5.2006, σ. 1.

      ΠΑΡΑΡΤΗΜΑ
      Οι καταχωρίσεις που αφορούν τα ακόλουθα πρόσωπα διαγράφονται από τον κατάλογο του τμήματος Α «Πρόσωπα» του παραρτήματος I του κανονισμού (ΕΚ) αριθ. 765/2006:

                  1.

                  Ablameika, Siarhei Uladzimiravich

                  5.

                  Alpeeva, Tamara Mikhailauna

                  6.

                  Ananich, Alena Mikalaeuna

                  13.

                  Balauniou, Mikalai Vasilievich

                  15.

                  Baranouski, Andrei Fiodaravich

                  19.

                  Batura, Mikhail Paulavich

                  32.

                  Charniak, Alena Leanidauna

                  39.

                  Dubinina/Rouda, Zhanna Piatrouna

                  56.

                  Husakova, Volha Arkadzieuna

                  106.

                  Kuzniatsova, Natallia Anatolieuna

                  109.

                  Laptseva, Alena Viacheslavauna

                  126.

                  Maltsau, Leanid Siamionavich

                  130.

                  Merkul, Natallia Viktarauna

                  140.

                  Niavyhlas, Henadz Mikalaevich

                  144.

                  Padhaiski, Henadz Danatavich

                  145.

                  Paluyan, Uladzimir Mikalaevich

                  149.

                  Piatkevich, Natallia Uladzimirauna

                  150.

                  Poludzen, Iauhen Iauhenavich

                  151.

                  Prakopau, Yury Viktaravich

                  160.

                  Rubinau, Anatol Mikalaevich

                  203.

                  Tselitsa, Lidziia Fiodarauna

                  213.

                  Varenik, Natallia Siamionauna

                  215.

                  Vasilieu, Aliaksei Aliaksandravich

                  231.

                  Ziankevich, Valiantsina Mikalaeuna


title: Εκτελεστικός κανονισμός (ΕΕ) 2016/2212 της Επιτροπής, της 6ης Δεκεμβρίου 2016, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Aceite de Terra Alta / Oli de Terra Alta (ΠΟΠ)]

text:
               9.12.2016

               EL

               Επίσημη Εφημερίδα της Ευρωπαϊκής Ένωσης

               L 334/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2212 ΤΗΣ ΕΠΙΤΡΟΠΉΣ
   της 6ης Δεκεμβρίου 2016
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Aceite de Terra Alta / Oli de Terra Alta (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης ονομασίας προέλευσης «Aceite de Terra Alta»/ «Oli de Terra Alta», η οποία καταχωρίστηκε δυνάμει του κανονισμού (ΕΚ) αριθ. 205/2005 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Aceite de Terra Alta»/ «Oli de Terra Alta» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Δεκεμβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 205/2005 της Επιτροπής, της 4ης Φεβρουαρίου 2005, σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο «Μητρώο προστατευομένων ονομασιών και προστατευομένων γεωγραφικών ενδείξεων» (Valdemone — [ΠΟΠ], Queso Ibores — [ΠΟΠ], Pera de Jumilla — [ΠΟΠ], Aceite de Terra Alta ou Oli de Terra Alta — [ΠΟΠ], Sierra de Cádiz — [ΠΟΠ], Requeijão Serra da Estrela — [ΠΟΠ], Zafferano dell'Aquila — [ΠΟΠ], Zafferano di San Gimignano — [ΠΟΠ], Mantecadas de Astorga — [ΠΓΕ] και Pan de Cea — [ΠΓΕ]) (ΕΕ L 33 της 5.2.2005, σ. 6).

      (3)  ΕΕ C 291 της 11.8.2016, σ. 19.


title: Εκτελεστικός κανονισμός (ΕΕ) αριθ. 843/2012 της Επιτροπής, της 18ης Σεπτεμβρίου 2012 , σχετικά με τη χορήγηση άδειας χρήσης της ενδο-1,4-β-ξυλανάσης που παράγεται από Aspergillus niger (CBS 109.713) ως πρόσθετης ύλης ζωοτροφών για γαλοπούλες εκτρεφόμενες προς αναπαραγωγή, για μικρά είδη πτηνών προς πάχυνση και εκτρεφόμενα προς ωοπαραγωγή ή αναπαραγωγή και για διακοσμητικά πτηνά (κάτοχος της άδειας: BASF SE)  Κείμενο που παρουσιάζει ενδιαφέρον για τον ΕΟΧ

text:
               19.9.2012

               EL

               Επίσημη Εφημερίδα της Ευρωπαϊκής Ένωσης

               L 252/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 843/2012 ΤΗΣ ΕΠΙΤΡΟΠΉΣ
   της 18ης Σεπτεμβρίου 2012
   σχετικά με τη χορήγηση άδειας χρήσης της ενδο-1,4-β-ξυλανάσης που παράγεται από Aspergillus niger (CBS 109.713) ως πρόσθετης ύλης ζωοτροφών για γαλοπούλες εκτρεφόμενες προς αναπαραγωγή, για μικρά είδη πτηνών προς πάχυνση και εκτρεφόμενα προς ωοπαραγωγή ή αναπαραγωγή και για διακοσμητικά πτηνά (κάτοχος της άδειας: BASF SE)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας χρήσης της ενδο-1,4-β-ξυλανάσης (EC 3.2.1.8) που παράγεται από Aspergillus niger (CBS 109.713). Η εν λόγω αίτηση συνοδευόταν από τα στοιχεία και τα έγγραφα που απαιτούνται σύμφωνα με το άρθρο 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας χρήσης της ενδο-1,4-β-ξυλανάσης (EC 3.2.1.8) που παράγεται από Aspergillus niger (CBS 109.713) ως πρόσθετης ύλης ζωοτροφών για γαλοπούλες εκτρεφόμενες προς αναπαραγωγή, για μικρά είδη πτηνών προς πάχυνση και εκτρεφόμενα προς ωοπαραγωγή ή αναπαραγωγή και για διακοσμητικά πτηνά· το εν λόγω παρασκεύασμα ταξινομείται στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση αυτού του παρασκευάσματος είχε εγκριθεί για δέκα έτη όσον αφορά τα κοτόπουλα προς πάχυνση και τις πάπιες δυνάμει του κανονισμού (ΕΚ) αριθ. 1096/2009 της Επιτροπής (2), και όσον αφορά τις γαλοπούλες προς πάχυνση δυνάμει του κανονισμού (ΕΚ) αριθ. 1380/2007 της Επιτροπής (3).

               (5)

               Υποβλήθηκαν νέα στοιχεία προς υποστήριξη της αίτησης για τη χορήγηση άδειας χρήσης της ενδο-1,4-β-ξυλανάσης (EC 3.2.1.8) που παράγεται από Aspergillus niger (CBS 109.713) για κοτόπουλα εκτρεφόμενα προς ωοπαραγωγή, για γαλοπούλες εκτρεφόμενες προς αναπαραγωγή, για μικρά είδη πτηνών προς πάχυνση και εκτρεφόμενα προς ωοπαραγωγή ή αναπαραγωγή και για διακοσμητικά πτηνά. Η Ευρωπαϊκή Αρχή για την Ασφάλεια των Τροφίμων («η Αρχή») στη γνώμη που εξέδωσε στις 2 Φεβρουαρίου 2012 (4), κατέληξε στο συμπέρασμα ότι η ενδο-1,4-β-ξυλανάση (EC 3.2.1.8) που παράγεται από Aspergillus niger (CBS 109.713), υπό τους προτεινόμενους όρους χρήσης, δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον, και ότι η χρήση της μπορεί να βελτιώσει τον δείκτη απόδοσης της ζωοτροφής σε όλα τα ζώα-στόχους. Η Αρχή κρίνει ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση του εν λόγω παρασκευάσματος στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση της ενδο-1,4-β-ξυλανάσης (EC 3.2.1.8) που παράγεται από Aspergillus niger (CBS 109.713) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να επιτραπεί η χρήση του εν λόγω παρασκευάσματος όπως προσδιορίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Σεπτεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 301 της 17.11.2009, σ. 3.

      (3)  ΕΕ L 309 της 27.11.2007, σ. 21.

      (4)  EFSA Journal 2012· 10(2):2575.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας.

                  4a62

                  BASF SE

                  ενδο-1,4-β-ξυλανάση
                  EC 3.2.1.8

                                 Σύνθεση πρόσθετης ύλης

                              Παρασκεύασμα ενδο-1,4-β-ξυλανάσης που παράγεται από Aspergillus niger (CBS 109.713) με ελάχιστη δραστικότητα:

                                          σε στερεά μορφή: 5 600 TXU (1)/g

                                          σε υγρή μορφή: 5 600 TXU/ml

                                 Χαρακτηρισμός της δραστικής ουσίας

                              Ενδο-1,4-β-ξυλανάση που παράγεται από Aspergillus niger (CBS 109.713)

                                 Αναλυτική μέθοδος
                                  (2)

                              Μέθοδος μέτρησης του ιξώδους με βάση τη μείωση του ιξώδους που οφείλεται στη δράση της ενδο-1,4-β-ξυλανάσης από υπόστρωμα που περιέχει ξυλάνη (αραβινοξυλάνη σιταριού) σε pH 3,5 και 55 °C.

                  Γαλοπούλες εκτρεφόμενες προς αναπαραγωγή

                  —

                  560 TXU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                              2.

                              Μέγιστη συνιστώμενη δόση ανά kg πλήρους ζωοτροφής για όλα τα είδη που εμπίπτουν στο πεδίο εφαρμογής του παρόντος κανονισμού: 840 TXU.

                              3.

                              Για χρήση σε ζωοτροφές πλούσιες σε αμυλούχους και μη αμυλούχους πολυσακχαρίτες (κυρίως β-γλυκάνες και αραβινοξυλάνες).

                  9 Οκτωβρίου 2022

                  Διακοσμητικά πτηνά, μικρά είδη πτηνών εκτός από πάπιες και πτηνά ωοπαραγωγής

                  280 TXU

         (1)  1 TXU είναι η ποσότητα ενζύμου που ελευθερώνει 5 μικρογραμμομόρια αναγωγικού σακχάρου (ισοδυνάμου ξυλόζης) από αραβινοξυλάνη σίτου ανά λεπτό υπό pH 3,5 και σε θερμοκρασία 55 °C.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 742/2014 της Επιτροπής, της 8ης Ιουλίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.7.2014

               EL

               Επίσημη Εφημερίδα της Ευρωπαϊκής Ένωσης

               L 200/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 742/2014 ΤΗΣ ΕΠΙΤΡΟΠΉΣ
   της 8ης Ιουλίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  53,5

                  MK

                  67,6

                  TR

                  56,0

                  XS

                  47,9

                  ZZ

                  56,3

                  0707 00 05

                  AL

                  74,4

                  MK

                  36,9

                  TR

                  76,0

                  ZZ

                  62,4

                  0709 93 10

                  TR

                  97,8

                  ZZ

                  97,8

                  0805 50 10

                  AR

                  102,4

                  TR

                  77,0

                  UY

                  122,6

                  ZA

                  116,4

                  ZZ

                  104,6

                  0808 10 80

                  AR

                  115,1

                  BR

                  87,4

                  CL

                  99,1

                  NZ

                  132,2

                  ZA

                  123,5

                  ZZ

                  111,5

                  0808 30 90

                  AR

                  73,2

                  CL

                  106,7

                  NZ

                  184,8

                  ZA

                  104,0

                  ZZ

                  117,2

                  0809 10 00

                  BA

                  120,5

                  MK

                  85,9

                  TR

                  242,5

                  XS

                  59,5

                  ZZ

                  127,1

                  0809 29 00

                  TR

                  234,0

                  ZZ

                  234,0

                  0809 30

                  MK

                  63,3

                  TR

                  140,2

                  ZA

                  249,3

                  ZZ

                  150,9

                  0809 40 05

                  BA

                  74,4

                  ZZ

                  74,4

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/1157 της Επιτροπής, της 28ης Ιουνίου 2017, για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης

text:
               30.6.2017

               EL

               Επίσημη Εφημερίδα της Ευρωπαϊκής Ένωσης

               L 167/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1157 ΤΗΣ ΕΠΙΤΡΟΠΉΣ
   της 28ης Ιουνίου 2017
   για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (2), και ιδίως το άρθρο 5 παράγραφος 6 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος συμπληρωματικών εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

               (2)

               Από τον τακτικό έλεγχο των στοιχείων στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών, καθώς και της αυγοαλβουμίνης, προκύπτει ότι επιβάλλεται να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβανομένων υπόψη των διακυμάνσεων των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουνίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 150 της 20.5.2014, σ. 1.

      (3)  Κανονισμός (ΕΚ) αριθ. 1484/95 της Επιτροπής, της 28ης Ιουνίου 1995, σχετικά με τη θέσπιση λεπτομερών κανόνων για την εφαρμογή του συστήματος συμπληρωματικών δασμών κατά την εισαγωγή και με τον καθορισμό αντιπροσωπευτικών τιμών στους τομείς του κρέατος πουλερικών και των αυγών και της αυγοαλβουμίνης καθώς και με την κατάργηση του κανονισμού αριθ. 163/67/ΕΟΚ (ΕΕ L 145 της 29.6.1995, σ. 47).

      ΠΑΡΑΡΤΗΜΑ
      «
            ΠΑΡΑΡΤΗΜΑ I

                        Κωδικός ΣΟ

                        Περιγραφή των εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, ονομαζόμενα “κοτόπουλα 70 %”, κατεψυγμένα

                        126,2

                        0

                        AR

                        0207 12 90

                        Σφάγια από κοτόπουλα, ονομαζόμενα “κοτόπουλα 65 %”, κατεψυγμένα

                        131,0

                        0

                        AR

                        138,0

                        0

                        BR

                        0207 14 10

                        Τεμάχια χωρίς κόκαλα από πετεινούς ή κότες, κατεψυγμένα

                        261,7

                        12

                        AR

                        202,4

                        29

                        BR

                        301,9

                        0

                        CL

                        213,2

                        26

                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        316,7

                        0

                        BR

                        332,5

                        0

                        CL

                        0408 91 80

                        Αυγά χωρίς κέλυφος, αποξηραμένα

                        362,4

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        215,1

                        21

                        BR

                  ».

         (1)  Ονοματολογία των χωρών σύμφωνα με τον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός “ZZ” αντιπροσωπεύει “άλλες χώρες καταγωγής”.


title: Εκτελεστικός κανονισμός (ΕΕ) αριθ. 286/2013 της Επιτροπής, της 22ας Μαρτίου 2013 , για τη θέσπιση μεταβατικών μέτρων όσον αφορά τις συναλλαγές γεωργικών προϊόντων με την ευκαιρία της προσχώρησης της Κροατίας

text:
               26.3.2013

               EL

               Επίσημη Εφημερίδα της Ευρωπαϊκής Ένωσης

               L 86/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 286/2013 ΤΗΣ ΕΠΙΤΡΟΠΉΣ
   της 22ας Μαρτίου 2013
   για τη θέσπιση μεταβατικών μέτρων όσον αφορά τις συναλλαγές γεωργικών προϊόντων με την ευκαιρία της προσχώρησης της Κροατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 41,
   Εκτιμώντας τα ακόλουθα:

               (1)

               Θα πρέπει να θεσπιστούν μεταβατικά μέτρα για να αποφευχθεί ο κίνδυνος εκτροπής του εμπορίου που θα μπορούσε να επηρεάσει την κοινή οργάνωση των γεωργικών αγορών, ως συνέπεια της προσχώρησης της Κροατίας στην Ευρωπαϊκή Ένωση την 1η Ιουλίου 2013.

               (2)

               Οι εκτροπές του εμπορίου που μπορούν να διαταράξουν την οργάνωση της αγοράς αφορούν συχνά προϊόντα τα οποία μετακινούνται τεχνητά με σκοπό να επωφεληθούν από τη διεύρυνση της Ένωσης και δεν αποτελούν μέρος των κανονικών αποθεμάτων του οικείου υπό προσχώρηση κράτους. Η σώρευση τέτοιων πλεονασματικών ποσοτήτων μπορεί επίσης να οδηγήσει σε στρέβλωση του ανταγωνισμού που ενδέχεται να επηρεάσει την εύρυθμη λειτουργία της κοινής οργάνωσης αγοράς. Πλεονασματικά αποθέματα ενδέχεται επίσης να προκύψουν από την εθνική παραγωγή. Ως εκ τούτου, θα πρέπει να προβλεφθούν αποτελεσματικές, αναλογικές και αποτρεπτικές επιβαρύνσεις ίσες με τη διαφορά μεταξύ των προβλεπόμενων εισαγωγικών δασμών που εφαρμόζονται στην Κροατία πριν από την προσχώρηση και των εισαγωγικών δασμών που εφαρμόζονται στην Ένωση προσαυξημένη κατά 20 %, οι οποίες θα επιβληθούν στα πλεονασματικά αποθέματα στην Κροατία.

               (3)

               Είναι απαραίτητο να διασφαλισθεί ότι τα εμπορεύματα για τα οποία έχουν καταβληθεί επιστροφές κατά την εξαγωγή πριν από την 1η Ιουλίου 2013, δεν θα δικαιούνται εκ νέου επιστροφή κατά την εξαγωγή τους σε τρίτες χώρες μετά τις 30 Ιουνίου 2013.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός εφαρμόζεται στα προϊόντα του παραρτήματος.
   Άρθρο 2
   Ορισμοί
   Για τους σκοπούς του παρόντος κανονισμού ως «προϊόντα» νοούνται τα γεωργικά ή/και τα προϊόντα που δεν περιλαμβάνονται στο παράρτημα I της Συνθήκης για τη λειτουργία της Ευρωπαϊκής Ένωσης.
   Άρθρο 3
   Επιβαρύνσεις για τους κατόχους προϊόντων σε ελεύθερη κυκλοφορία
   1.   Με την επιφύλαξη του παραρτήματος IV τμήμα 3 στοιχείο α) της πράξης προσχώρησης και εφόσον δεν εφαρμόζεται αυστηρότερη νομοθεσία σε εθνικό επίπεδο, η Κροατία επιβάλλει επιβαρύνσεις στους κατόχους πλεονασματικών αποθεμάτων προϊόντων σε ελεύθερη κυκλοφορία την 1η Ιουλίου 2013.
   2.   Προκειμένου να προσδιοριστεί το πλεόνασμα κάθε κατόχου, η Κροατία λαμβάνει υπόψη:

               α)

               τον μέσο όρο των διαθέσιμων αποθεμάτων κατά την περίοδο από την 1η Ιουλίου 2010 έως τις 30 Ιουνίου 2013·

               β)

               τη δομή των εμπορικών συναλλαγών κατά την περίοδο από την 1η Ιουλίου 2010 έως τις 30 Ιουνίου 2013·

               γ)

               τις περιστάσεις υπό τις οποίες δημιουργήθηκαν τα αποθέματα.

         Η έννοια «πλεονασματικά αποθέματα» ισχύει για τα προϊόντα που εισάγονται στην Κροατία ή κατάγονται από την Κροατία και στα προϊόντα του είδους αυτού εκτός του τελωνειακού εδάφους της Κροατίας, τα οποία όμως προορίζονται για την αγορά της Κροατίας.
   Η καταγραφή των αποθεμάτων πραγματοποιείται με βάση τη συνδυασμένη ονοματολογία που ισχύει την 1η Ιουλίου 2013.
   3.   Το ποσό της επιβάρυνσης που αναφέρεται στην παράγραφο 1 ισούται, για καθένα από τα υπόψη προϊόντα, με τη διαφορά μεταξύ του εισαγωγικού δασμού που εφαρμόζεται στην Ένωση σύμφωνα με το παράρτημα I του κανονισμού (ΕΟΚ) αριθ. 2658/87 του Συμβουλίου (1), συμπεριλαμβανομένων τυχόν πρόσθετων δασμών που εφαρμόζονται την 30ή Ιουνίου 2013, και του εισαγωγικού δασμού που εφαρμόζεται στην Κροατία κατά την ίδια ημερομηνία προσαυξημένη κατά 20 %. Τα έσοδα που προκύπτουν από την είσπραξη της επιβάρυνσης από τις εθνικές αρχές πιστώνονται στον εθνικό προϋπολογισμό της Κροατίας.
   4.   Η Κροατία διενεργεί χωρίς καθυστέρηση απογραφή των διαθέσιμων αποθεμάτων την 1η Ιουλίου 2013. Για τον σκοπό αυτό, χρησιμοποιεί σύστημα προσδιορισμού των κατόχων πλεονασματικών αποθεμάτων το οποίο βασίζεται σε ανάλυση κινδύνων με βάση τα ακόλουθα κριτήρια:

               α)

               τον τύπο δραστηριότητας του κατόχου·

               β)

               τη χωρητικότητα των εγκαταστάσεων αποθήκευσης·

               γ)

               το επίπεδο δραστηριότητας.

         Η Κροατία κοινοποιεί στην Επιτροπή, έως την 1η Ιουλίου 2013, τα μέτρα που έχει εφαρμόσει πριν από την προσχώρησή της, ώστε να αποτραπεί κάθε ενδεχόμενο σώρευσης αποθεμάτων κερδοσκοπικού χαρακτήρα ενόψει της προσχώρησής της, και ιδίως τα μέτρα παρακολούθησης και εντοπισμού των ροών εισαγωγών προϊόντων που ενέχουν υψηλό κίνδυνο σώρευσης αποθεμάτων.
   Η Κροατία κοινοποιεί στην Επιτροπή, έως τις 31 Μαρτίου 2014, την ποσότητα των προϊόντων σε πλεονασματικά αποθέματα, εκτός από τις ποσότητες σε δημόσιο απόθεμα που αναφέρονται στο άρθρο 4.
   5.   Εφόσον ένας κωδικός ΣΟ καλύπτει προϊόντα για τα οποία ο εισαγωγικός δασμός που αναφέρεται στην παράγραφο 3 δεν είναι ο ίδιος, η απογραφή των αποθεμάτων που αναφέρεται στην παράγραφο 4 πραγματοποιείται για κάθε προϊόν ή ομάδα προϊόντων που υπόκεινται σε διαφορετικό εισαγωγικό δασμό.
   Άρθρο 4
   Απογραφή δημόσιων αποθεμάτων
   Το αργότερο έως την 1η Οκτωβρίου 2013, η Κροατία κοινοποιεί τον κατάλογο και τις ποσότητες εμπορευμάτων που βρίσκονται στα δημόσια αποθέματά της, όπως προβλέπεται στο παράρτημα IV τμήμα 3 της πράξης προσχώρησης.
   Άρθρο 5
   Εθνικά αποθέματα ασφαλείας
   Στα αποθέματα που προβλέπονται στο άρθρο 3 παράγραφος 4 και στο άρθρο 4 δεν περιλαμβάνονται τα εθνικά αποθέματα ασφαλείας που ενδέχεται να έχουν συσταθεί από την Κροατία. Η Κροατία ενημερώνει την Επιτροπή σχετικά με ενδεχόμενες μεταβολές των εθνικών αποθεμάτων ασφαλείας καθώς και για τους όρους των μεταβολών με σκοπό την κατάρτιση του ενωσιακού ισοζυγίου εφοδιασμού.
   Άρθρο 6
   Μέτρα σε περίπτωση μη καταβολής των επιβαρύνσεων
   Εάν κάποιο κράτος μέλος έχει υπόνοιες ότι οι επιβαρύνσεις που προβλέπονται στο άρθρο 3 δεν έχουν καταβληθεί όσον αφορά συγκεκριμένο προϊόν, ενημερώνει σχετικά την Κροατία, ώστε να της δώσει τη δυνατότητα να λάβει τα κατάλληλα μέτρα.
   Άρθρο 7
   Απόδειξη μη καταβολής επιστροφών
   Τα προϊόντα για τα οποία η διασάφηση εξαγωγής σε τρίτες χώρες έχει γίνει δεκτή από την Κροατία κατά την περίοδο από την 1η Ιουλίου 2013 έως τις 30 Ιουνίου 2014 μπορούν να θεωρηθούν επιλέξιμα για επιστροφή κατά την εξαγωγή, εάν η εν λόγω επιστροφή έχει καθοριστεί σύμφωνα με το άρθρο 164 του κανονισμού (ΕΚ) αριθ. 1234/2007 του Συμβουλίου (2), με την προϋπόθεση ότι αποδεικνύεται ότι δεν έχει ήδη καταβληθεί επιστροφή κατά την εξαγωγή όσον αφορά τα υπόψη προϊόντα ή τα συστατικά τους.
   Άρθρο 8
   Αποκλεισμός διπλής καταβολής επιστροφών στο πλαίσιο μέτρων στήριξης της αγοράς
   Ένα προϊόν για το οποίο έχει καταβληθεί επιστροφή κατά την εξαγωγή δεν είναι επιλέξιμο για μέτρο παρέμβασης ή ενίσχυση που προβλέπεται στο άρθρο 3 του κανονισμού (ΕΚ) αριθ. 1290/2005 του Συμβουλίου (3).
   Άρθρο 9
   Έναρξη ισχύος και εφαρμογή
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.
   Εφαρμόζεται έως τις 30 Ιουνίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 256 της 7.9.1987, σ. 1.

      (2)  ΕΕ L 299 της 16.11.2007, σ. 1.

      (3)  ΕΕ L 209 της 11.8.2005, σ. 1.

      ΠΑΡΑΡΤΗΜΑ

         ΚΑΤΑΛΟΓΟΣ ΠΡΟΪΟΝΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

                  Κωδικός ΣΟ

                  Περιγραφή

                  0201

                  Κρέατα βοοειδών, νωπά ή διατηρημένα με απλή ψύξη

                  0202

                  Κρέατα βοοειδών κατεψυγμένα

                  0203 21

                  Κρέατα χοιροειδών, νωπά, διατηρημένα με απλή ψύξη ή κατεψυγμένα:

                  – Κατεψυγμένα:

                  – – Σε ολόκληρα σφάγια ή μισά σφάγια

                  0203 22

                  – – Χοιρομέρια (ζαμπόν), ωμοπλάτες και τεμάχια αυτών, με κόκαλα

                  0203 29

                  – – Άλλα

                  0204

                  Κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα

                  0206 10

                  Παραπροϊόντα σφαγίων βρώσιμα, βοοειδών, χοιροειδών, προβατοειδών, αιγοειδών, αλόγων, γαϊδουριών ή μουλαριών, νωπά, διατηρημένα με απλή ψύξη ή κατεψυγμένα:

                  – Βοοειδών, νωπά ή διατηρημένα με απλή ψύξη

                  0206 29

                  – – Άλλα

                  0207 12

                  Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 0105

                  – Από πετεινούς και κότες του είδους Gallus domesticus

                  – – Μη τεμαχισμένα, κατεψυγμένα

                  0207 14

                  – – Τεμάχια και παραπροϊόντα σφαγείων, κατεψυγμένα

                  0207 25

                  – Από γάλους και γαλοπούλες

                  – – Μη τεμαχισμένα, κατεψυγμένα

                  0207 27

                  – – Τεμάχια και παραπροϊόντα σφαγείων, κατεψυγμένα

                  0210

                  Κρέατα και παραπροϊόντα σφαγίων, βρώσιμα, αλατισμένα ή σε άλμη, αποξεραμένα ή καπνιστά· αλεύρια και σκόνες, βρώσιμα, από κρέατα ή παραπροϊόντα σφαγίων

                  0402 10

                  Γάλα και κρέμα γάλακτος (ανθόγαλα), συμπυκνωμένα ή με προσθήκη ζάχαρης ή άλλων γλυκαντικών:

                  – Σε σκόνη, σε κόκκους ή σε άλλες στερεές μορφές, περιεκτικότητας σε βάρος λιπαρών ουσιών που δεν υπερβαίνει το 1,5 %

                  0402 21

                  – Σε σκόνη, σε κόκκους ή σε άλλες στερεές μορφές, περιεκτικότητας κατά βάρος σε λιπαρές ουσίες που υπερβαίνει το 1,5 %·

                  – – Χωρίς προσθήκη ζάχαρης ή άλλων γλυκαντικών

                  0402 29

                  – – Άλλα

                  0405

                  Βούτυρα και άλλες λιπαρές ουσίες προερχόμενες από το γάλα· γαλακτικές λιπαρές ύλες για επάλειψη

                  0406

                  Τυρί και τυρόπηγμα (πηγμένο γάλα για τυρί)

                  0703 20 00

                  Σκόρδα, νωπά ή διατηρημένα με απλή ψύξη

                  0711 51 00

                  Μανιτάρια του γένους Agaricus διατηρημένα προσωρινά, (π.χ. με διοξείδιο του θείου ή σε άρμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται

                  0811 10 11

                  Φράουλες, άψητες ή ψημένες στον ατμό ή βρασμένες στο νερό, κατεψυγμένες, έστω και με προσθήκη ζάχαρης ή άλλων γλυκαντικών

                  – – με προσθήκη ζάχαρης ή άλλων γλυκαντικών

                  – – – περιεκτικότητας σε σάκχαρα που υπερβαίνει το 13 % κατά βάρος

                  0811 10 19

                  Φράουλες, άψητες ή ψημένες στον ατμό ή βρασμένες στο νερό, κατεψυγμένες, έστω και με προσθήκη ζάχαρης ή άλλων γλυκαντικών

                  – – με προσθήκη ζάχαρης ή άλλων γλυκαντικών

                  – – – περιεκτικότητας σε σάκχαρα που δεν υπερβαίνει το 13 % κατά βάρος

                  0811 10 90

                  Φράουλες, άψητες ή ψημένες στον ατμό ή βρασμένες στο νερό, κατεψυγμένες, έστω και με προσθήκη ζάχαρης ή άλλων γλυκαντικών,

                  – χωρίς προσθήκη ζάχαρης ή άλλων γλυκαντικών

                  1001

                  Σιτάρι και σμιγάδι

                  1002

                  Σίκαλη

                  1003

                  Κριθάρι

                  1004

                  Βρώμη

                  1005

                  Καλαμπόκι

                  1006 10

                  Ρύζι με το φλοιό του (ρύζι paddy)

                  1006 20

                  Ρύζι αποφλοιωμένο (brown)

                  1006 30

                  Ρύζι μισολευκασμένο ή λευκασμένο, έστω και γυαλισμένο ή στιλβωμένο

                  1006 40 00

                  Θραύσματα ρυζιού

                  1007

                  Σόργο σε κόκκους

                  1008

                  Φαγόπυρο το εδώδιμο (μαύρο σιτάρι), κεχρί και κεχρί το μακρό· Άλλα δημητριακά

                  1101 00

                  Αλεύρι σιταριού ή σμιγαδιού

                  1102

                  Αλεύρια δημητριακών άλλα από του σιταριού ή σμιγαδιού

                  1103

                  Πλιγούρια, σιμιγδάλια και συσσωματώματα με μορφή σβόλων από δημητριακά

                  1104

                  Σπόροι δημητριακών αλλιώς επεξεργασμένοι (π.χ. με μερική απόξεση του περικάρπιου, πλατυσμένοι, σε νιφάδες, με ολική σχεδόν απόξεση του περικάρπιου και στρογγυλεμένα τα δύο άκρα τους, τεμαχισμένοι ή σπασμένοι), με εξαίρεση του ρυζιού της κλάσης 1006· φύτρα δημητριακών ολόκληρα, πλατυσμένα, σε νιφάδες ή αλεσμένα

                  1107

                  Βύνη, έστω και καβουρντισμένη

                  1108

                  Άμυλα κάθε είδους· ινουλίνη

                  1109 00 00

                  Γλουτένη σιταριού, έστω και σε ξερή κατάσταση

                  1602

                  Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος

                  2003 10

                  Μανιτάρια του γένους Agaricus, παρασκευασμένα ή διατηρημένα χωρίς ξίδι ή οξικό οξύ

                  2008 30 55

                  Εσπεριδοειδή, άλλως παρασκευασμένα ή διατηρημένα, χωρίς προσθήκη αλκοόλης αλλά με προσθήκη ζάχαρης, σε άμεσες συσκευασίες καθαρού περιεχομένου που υπερβαίνει το 1 kg

                  – – – – Μανταρίνια (στα οποία περιλαμβάνονται και τα tangerines και satsumas)· κλημεντίνες (clémentines), wilkings και άλλα παρόμοια υβρίδια εσπεριδοειδών

                  2008 30 75

                  Εσπεριδοειδή, άλλως παρασκευασμένα ή διατηρημένα, χωρίς προσθήκη αλκοόλης αλλά με προσθήκη ζάχαρης, σε άμεσες συσκευασίες καθαρού περιεχομένου που δεν υπερβαίνει το 1 kg:

                  – – – – Μανταρίνια (στα οποία περιλαμβάνονται και τα tangerines και satsumas)· κλημεντίνες (clémentines), wilkings και άλλα παρόμοια υβρίδια εσπεριδοειδών

                  Ex20083090

                  Μανταρίνια (στα οποία περιλαμβάνονται και τα tangerines και satsumas)· κλημεντίνες (clémentines), wilkings και άλλα παρόμοια υβρίδια εσπεριδοειδών

                  – – – Χωρίς προσθήκη ζάχαρης:

                  2008 70 92

                  Ροδάκινα, συμπεριλαμβανομένων των νεκταρινιών

                  – – – Χωρίς προσθήκη ζάχαρης, σε άμεσες συσκευασίες καθαρού περιεχομένου ίσου ή μεγαλύτερου των 5 kg

                  2204 30

                  – Άλλα γλεύκη σταφυλιών

                  2207

                  – Αιθυλική αλκοόλη μη μετουσιωμένη, με κατ’ όγκο αλκοολικό τίτλο 80 % vol ή περισσότερο· αιθυλική αλκοόλη και αποστάγματα μετουσιωμένα, οποιουδήποτε τίτλου

                  2208 90 91

                  – – Αιθυλική αλκοόλη μη μετουσιωμένη, με κατ’ όγκο αλκοολικό τίτλο λιγότερο από 80 %, που παρουσιάζεται σε δοχεία με περιεχόμενο:

                  – – – που δεν υπερβαίνει τα 2 l

                  2208 90 99

                  – – – που υπερβαίνει τα 2 l